《偈四首 其一》
宋代·释文琏

诸方浩浩谈玄，每日撞钟打鼓。西禅无法可说，勘破灯笼露柱。

门前不置下马台，免被傍人来借路。若借路，须照顾。

脚下若参差，邯郸学唐步。

作者简介：释文琏（一○七三～一一四四），俗姓张，遂宁长江（今四川蓬溪县西南）人。初依崇福院希澄，年二十三薙发。钦宗靖康间，住遂宁府西禅。为南岳下十五世，龙门佛眼清远禅师法嗣。高宗绍兴十四年卒，年七十二。《嘉泰普灯录》卷一六、《五灯会元》卷二○有传。今录偈四首。